شه‌فه‌ق نيوز/ كۆمپانيا نيشمانى ئيرانى ئه‌را غاز، ئاشكراى ئه‌وه‌ كرد په‌لاماريگ تيرۆريستى هێڵه‌يل جيوازكه‌ر غاز له‌ ئيرانه‌و ئه‌را ئه‌نقه‌ره‌ له‌ناو خاكه‌يل توركيا كرده‌سه‌ ئامانج.
له‌ى باوه‌ته‌و، مه‌هدى جه‌مشيدى، وه‌ڕيه‌وبه‌ر ده‌زگاى جيوازكردن غاز له‌ كۆمپانياى ناوبرياێ وت: ته‌قينه‌وه‌يگ ك وه‌دويرى 1،5 كيلۆمه‌تر له‌ ده‌روازه‌ى بازرگانه‌و له‌ناو خاكه‌يل توركيا كه‌فته‌سه‌و، بويه‌سه‌ هووكار وسانن هه‌نارده‌ى غاز ئيرانى ئه‌را توركيا.
جه‌مشيدى باس له‌وه‌يش كرد ئه‌و ته‌قينه‌وه‌ له‌ كرده‌وه‌يگ تيرۆريستى ئه‌نجام گرتگه‌ و هويچ زانيارييگ تر نه‌يريم له‌باره‌ى ته‌قينه‌وه‌گه‌، وه‌لێ كوشيان له‌تى دويره‌و ئه‌خه‌يم.
